./data/phi0914/phi00142/phi0914.phi00142.perseus-lat1.xml
Titus Livius (Livy)
eos in oppidum intromitti non placuit, cum iam bellum regi eorum et       Macedonibus et senatus decresset et populus iussisset   in aedem Bellonae in senatum introducti ita verba fecerunt: mirari       Persea regem, quid in Macedoniam exercitus transportati essent;  si impetrari a senatu posset, ut ii revocentur, regem       de iniuriis, si quas sociis factas quererentur, arbitratu senatus satisfacturum       esse  Sp Carvilius ad eam ipsam rem ex Graecia remissus ab Cn Sicinio in senatu erat  is Perrhaebiam expugnatam armis, Thessaliae aliquot       urbes captas, cetera, quae aut ageret aut pararet rex, cum argueret, respondere       ad ea legati iussi   postquam haesitabant,       negantes sibi ultra quidquam mandatum esse, iussi renuntiare regi consulem           P Licinium brevi cum exercitu futurum in Macedonia esse:  ad eum, si satisfacere in animo esset, mitteret       legatos; Romam quod praeterea mitteret, non esse: neminem eorum per Italiam ire       liciturum   ita dimissis P Licinio consuli  mandatum, intra undecimum diem iuberet eos Italia excedere, et Sp Carvilium mitteret, qui, donec navem conscendissent, custodiret   haec Romae acta nondum profectis in provinciam       consulibus